Diari Oficial de la Generalitat Valenciana


Sumari del DOGV 9036, del 08-03-2021 (2021/2357)

RESOLUCIÓ de 3 de març de 2021, de la directora general de Personal Docent, per la qual es convoquen les persones aspirants no exemptes de la realització de la prova de valencià C1 i es nomena el tribunal que ha d'avaluar-la, en el marc del procediment selectiu per a ingrés en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9036

Data del DOGV
:   08-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2357


Data del document
:   03-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 3 de març de 2021, de la directora general de Personal Docent, per la qual es convoquen les persones aspirants no exemptes de la realització de la prova de valencià C1 i es nomena el tribunal que ha d'avaluar-la, en el marc del procediment selectiu per a ingrés en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional. [2021/2357]  
De conformitat amb el que estableix la base 7 de l'Ordre 22/2020 (DOGV 8961, 26.11.2020) per la qual es convoca el procediment selectiu per a l'ingrés en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, aquesta direcció general ha resolt:  
  
  
Primer  
Nomenar els tribunals que apareixen en l'annex d'aquesta resolució per a realitzar la prova de nivell C1 de coneixements de valencià prevista en la base 9.7.2.8 de la convocatòria.  
  
Segon  
Els membres d'aquest òrgan de selecció hauran d'abstindre's d'intervindre, notificant-ho a la Direcció General de Personal Docent, quan concórreguen en ells circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o si han realitzat tasques de preparació de persones aspirants a proves selectives per al mateix cos i especialitat en els cinc anys anteriors a la publicació d'aquesta convocatòria, el termini per a manifestar l'abstenció és de 3 dies comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
  
Així mateix les persones aspirants poden recusar els membres del tribunal quan concórreguen en ells circumstàncies que preveu el paràgraf anterior.  
  
Tercer  
Els membres de l'òrgan de selecció que actuen en aquesta prova selectiva tindran dret a la indemnització per raó del servei prevista en el Decret 24/1997, d'11 de febrer, i els docents el lloc de treball dels quals estiga ubicat fora del terme municipal del lloc/seu d'actuació del tribunal quedaran acollits a l'excepció prevista en l'article 4.4 de la secció primera, capítol II, del Decret 24/1997, d'11 de febrer.  
  
  
Quart  
La prova de coneixements de valencià de nivell C1 està descrita en l'annex II d'aquesta resolució, i d'acord amb el que preveu la base 2.7.4.1 de la convocatòria, es realitzarà el dia 13 de març de 2021 tant en horari de matí com de vesprada.  
Atesa la situació d'emergència sanitària està previst que la prova de nivell C1 de coneixements de valencià es realitzarà en les seus que apareixen en l'annex I. En la província d'Alacant es distribuiran els aspirants en tres seus.  
En la pàgina web de Personal Docent es publicarà la llista dels aspirants convocats en cadascuna de les seus previstes en l'annex I. No s'admetrà cap canvi de seu una vegada publicades les llistes.  
  
Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Personal Docent en el termini d'un mes comptat des de l'endemà de la seua publicació, d'acord amb el que preveuen els articles 123 i 124 de la Llei 39/2015, d'1 d'octubre, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 3 de març de 2021.- La directora general de Personal Docent: M. Ángeles Herranz Ábalos.  
  
  
  
ANNEX I  
  
Tribunals  
  
Alacant  
- President: Carles Cortés i Orts  
- Secretari: Felip Vidal i Nadal  
- Vocal 1: Leandre Ivorra i Carrillos  
- Vocal 2: Milagros del Carmen Espinosa i Irles  
- Vocal 3: Maria Mercedes Guio Tello  
  
Castelló de la Plana  
- Presidenta: Maria Josep Soldevila i Blasco  
- Secretària: Raquel Doñate i Calpe  
- Vocal 1: Aureli Querol i Anglés  
- Vocal 2: Mònica Soler i Beltran  
- Vocal 3: Laura Cardona i Chaler  
  
Elda  
- Presidenta: Rosa Francés i Requena  
- Secretari: Bernat López i Gisbert  
- Vocal 1: Norbert Josep Miralles i Romero  
- Vocal 2: Maria Isabel Guardiola i Savall  
- Vocal 3: M. de la Paz Martínez Pérez  
  
Elx  
- Presidenta: Rosa Francés i Requena  
- Secretari: Bernat López i Gisbert  
- Vocal 1: Norbert Josep Miralles i Romero  
- Vocal 2: Maria Isabel Guardiola i Savall  
- Vocal 3: M. de la Paz Martínez Pérez  
  
València  
President: Marc Jiménez i Agulló  
Secretària: Inmaculada Ángel i Carbonell  
Vocal: Rosa Maria Clavijo i Pérez  
Vocal: Beatriu Espuig i Navarro  
Vocal: Xavier Gàllego i Huguet  
  
  
Seus de realització de la prova  
  
Alacant. Universitat d'Alacant. Aulari 2. Carretera Sant Vicent, s/n. Sant Vicent del Raspeig.  
Castelló de la Plana. Escola Oficial d'Idiomes. Carrer de José Pradas Gallén, 8.  
Elda. IES La Torreta.  Avinguda Ronda, 77.  
Elx. IES Misteri d'Elx.  Avinguda de la Universitat d'Elx, 1.  
València. Fira València.  Avinguda de les Fires, s/n.  
  
Horari de la prova  
  
A partir de les 09.00 h, Àrea d'expressió i interacció orals. Les persones aspirants podran consultar individualment en el web de Personal Docent l'hora de realització d'aquesta part de la prova.  
A les 16.00 h Àrea de comprensió escrita, Àrea d'estructures lingüístiques i Àrea d'expressió i interacció escrites.  
  
  
ANNEX II  
Estructura i durada de la prova  
  
ÀREA VALOR DURADA  
Àrea d'Expressió i Interacció Orals 35 % ± 25 minuts  
Àrea de Comprensió Escrita 10 %   
1 h i 30 minuts  
Àrea d'Estructures Lingüístiques 20 %   
Àrea d'Expressió Escrita 35 % 2 hores  
  
  
  
ÀREA D'EXPRESSIÓ I INTERACCIÓ ORALS  
  
VALOR DE L'ÀREA 35 %  
EXERCICIS 6. Intervenció oral (monòleg i diàleg)  
AVALUACIÓ Rúbrica  
PUNTUACIÓ 100 punts  
  
QUALIFICACIÓ NO ELIMINATÒRIA 100-50  
 ELIMINATÒRIA 49-0  
VALOR DE CADA EXERCICI DINS DE L'ÀREA 6. 100 %  
  
  
  
ÀREA DE COMPRENSIÓ ESCRITA  
  
VALOR DE L'ÀREA 10 %  
 1. 5 preguntes de resposta múltiple a) b) c) d)  
AVALUACIÓ Cada ítem de resposta té un valor de 20 punts  
PUNTUACIÓ 100 punts  
  
QUALIFICACIÓ NO ELIMINATÒRIA 100-20  
 ELIMINATÒRIA 19-0  
VALOR DE CADA EXERCICI DINS DE L'ÀREA 1. 100 %  
  
  
  
ÀREA D'ESTRUCTURES LINGÜÍSTIQUES  
  
VALOR DE L'ÀREA 20 %  
  
EXERCICIS 2. 15 preguntes de resposta múltiple a) b) c)  
 3. 15 preguntes de resposta múltiple a) b) c)  
  
AVALUACIÓ 2. Cada ítem de resposta té un valor de 3,3 punts  
 3. Cada ítem de resposta té un valor de 3,3 punts  
PUNTUACIÓ 100 punts  
  
QUALIFICACIÓ NO ELIMINATÒRIA 100-40  
 ELIMINATÒRIA 39-0  
VALOR DE CADA EXERCICI DINS DE L'ÀREA 2. 50 %  
 3. 50 %  
  
  
  
  
ÀREA D'EXPRESSIÓ I INTERACCIÓ ESCRITES  
  
VALOR DE L'ÀREA 35 %  
  
EXERCICIS 4. Redacció de 200/220 paraules  
 5. Mediació de 170/190 paraules  
AVALUACIÓ Rúbrica  
PUNTUACIÓ 100 punts  
  
QUALIFICACIÓ NO ELIMINATÒRIA 100-50  
 ELIMINATÒRIA 49-0  
VALOR DE CADA EXERCICI DINS DE L'ÀREA 4. 50 %  
 5. 50 %  
  
  
  
El resultat final de la prova s'obté de la suma de la puntuació aconseguida en totes les àrees realitzades de la prova. La prova es considerarà apta a partir de 60 punts en el resultat final.  
Cada àrea de les proves té una puntuació mínima exigida. Una puntuació inferior a la mínima en alguna de les quatre àrees suposa el NO APTE en la prova.  
Els errors en les àrees de Comprensió Escrita i Estructures Lingüístiques no es penalitzaran.   
L'Àrea d'Expressió i Interacció Orals tindrà una durada de 25 minuts, aproximadament, i inclou el temps de preparació que serà de 10 minuts.  
La prova està estructurada segons l'Ordre 7/2017 (DOGV 7993, 6 de març) de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats i la resolució de convocatòria ordinària de l'any 2021.